proxectonos/corpus_dominio_legal_administrativo_tmp huggingface dataset:
11/04/2022 | Administración LocalMunicipal
Neda
Aprobación provisional da Ordenanza Fiscal Reguladora do Imposto Sobre o Incremento de Valor dos Terreos de Natureza Urbana.

Aprobada provisionalmente polo pleno da Corporación, en sesión ordinaria celebrada en data 04/04/2022, a Ordenanza Fiscal Reguladora do Imposto Sobre o Incremento de Valor dos Terreos de Natureza Urbana, o expediente exponse ao público por período de 30 días, contados a partir do día seguinte ao da publicación deste anuncio no Boletín Oficial da Provincia. Durante ese período as persoas interesadas poderán examinar o expediente nas dependencias municipais e presentar as reclamacións que estimen oportunas. Transcorrido dito prazo sen que se presentasen reclamacións o acordo considerarase definitivamente aprobado, procedéndose á publicación íntegra do texto da ordenanza aprobada. En caso contrario a Corporación deberá resolver as reclamacións presentadas. Todo elo, de acordo co establecido no artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Neda, 06 de abril de 2022. O Alcalde, Asdo.: Ángel Alvariño Saavedra.
11/04/2022 | Administración LocalMunicipal
Curtis
Modificación da Ordenanza fiscal reguladora da taxa por utilizacións privativas e aproveitamentos especiais do dominio público local

ANUNCIO Aprobación provisional da Ordenanza fiscal reguladora da taxa por utilizacións privativas e aproveitamentos especiais de dominio público local O Pleno do Concello de Curtis, en sesión ordinaria de data 5 de abril de 2022, acordou modificar a Ordenanza fiscal reguladora da taxa por utilizacións privativas e aproveitamentos especiais de dominio público local. De conformidade co disposto no artigo 17 Real Decreto Lexislativo 2/2004, do 5 de marzo, polo que se aproba o Texto Refundido da Lei de Facendas Locais, durante o prazo de trinta días hábiles, a contar dende o día seguinte á publicación deste anuncio no Boletín Oficial da Provincia, os interesados poderán examinar o expediente e durante o mesmo prazo presentar as reclamacions e as alegacions ou suxerencias que estimen oportunas. Transcorrido dito prazo sen interpoñerse reclamacións, este acordo provisional se elevará a definitivo, publicándose en todo caso o acordo e o texto integro da nova ordenanza. Curtis, 6 de abril de 2022. O alcalde Javier Fco. Caínzos Vázquez
11/04/2022 | Administración LocalMunicipal
Porto do Son
Aprobación padrón fiscal 2º cuatrimestre 2022 taxa escolas deportivas

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución nº 340 o 01/04/2022, aprobando o padrón relativo ao 2º cuadrimestre 2022 da taxa pola prestación dos Servizos das Escolas Deportivas, por un importe total de 610,50 € (seiscentos dez euros con cincuenta céntimos). O que se fai público para xeral coñecemento. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón (un mes). Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 1 de abril do 2022 A Concelleira Delegada, Mª José Maneiro Quintáns
11/04/2022 | Administración LocalMunicipal
Cambre
Avocación de competencias do sétimo tenente de alcalde don Diego Alcantarilla Rei dende o día 11 ao 13 de abril de 2022

Esta Alcaldía, con data 5 de abril de 2022, ditou a resolución núm.599/2022 que literalmente se transcribe seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Desenvolvemento Socioeconómico a prol do sétimo tenente de alcalde, don Diego Alcantarilla Rei, constando a súa aceptación do cargo con data 4 de xullo de 2019. Don Charif Carlos Iñigo Masmoudi Espinoza, mediante escrito rexistrado de entrada ao núm.202200000001171 o día 5 de abril de 2022, comunicou a esta Alcaldía que non poderá exercer as súas funcións como concelleiro delegado de área dende o día 11 ao 13 de abril de 2022, ambos incluídos. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica da área de Desenvolvemento Socioeconómico efectuada a prol do sétimo tenente de alcalde, don Diego Alcantarilla Rei, dende o día 11 ao 13 de abril de 2022, ambos incluídos, a partir dos cales continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 6 de abril de 2022. O alcalde Óscar A. García Patiño
25/04/2022 | Administración LocalMunicipal
Fisterra
Modificación orzamentaria 4/2022, na modalidade de crédito extraordinario con cargo ao remanente de tesourería para gastos xerais

ANUNCIO O Pleno da corporación, na sesión ordinaria que celebrou o pasado 7/04/2022, aprobou inicialmente o expediente de modificación orzamentaria 4/2022, na modalidade de crédito extraordinario financiado con remanente líquido de tesourería, dentro do vixente orzamento municipal para 2022, por un importe de 10.000,00 €. Por medio deste anuncio, exponse ao público na Intervención deste Concello, polo prazo de quince días hábiles, contados a partir do seguinte á publicación deste anuncio no Boletín Oficial da Provincia. Durante este prazo, os interesados poderán examinar o expediente e presentar as reclamacións ou alegacións que consideren pertinentes ante o Pleno da Corporación. De non se presentar reclamacións en prazo, a modificación orzamentaria considerarase definitivamente aprobada, entrando en vigor unha vez publicado o resumo de capítulos resultante. Todo iso, de conformidade co previsto nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Fisterra, 19 de abril de 2022. O alcalde-presidente Asdo.: José Marcote Suárez
25/04/2022 | Administración LocalMunicipal
Muxía
Anuncio de aprobación incial do orzamento do 2022

APROBACIÓN INICIAL DO ORZAMENTO DE 2022 Aprobado inicialmente en Pleno de data 13 de abril 2022 o orzamento municipal, bases de execución e cadro de persoal para o exercicio económico 2022, de acordo co previsto no art 169 do Texto refundido da Lei Reguladora das Facendas Locais aprobado por Decreto 2/2004, do 5 de marzo e o artigo 20 do Real Decreto 500/1990, do 20 de Abril, exponse ao público o expediente e a documentación preceptiva por prazo de quince días, contados a partir da publicación deste anuncio, aos efectos de reclamacións e alegacións. De conformidade co acordo adoptado, o orzamento entenderase definitivamente aprobado, se durante o mencionado período, non se presentan reclamacións. Muxía, a 19 de abril de 2022. O alcalde Santiago M. Trinidad Rosario Gosenge Janz
25/04/2022 | Administración LocalMunicipal
Arteixo
Servicios Técnicos Área de Obras
Relación inicial de bens e dereitos afectados pola ampliación do vial na rúa da Fonte -Lagares (Arteixo)

ANUNCIO Consonte ao disposto na Resolución da Alcaldía número 1322/2022, ditada o día 18 de abril de 2022, sométese a información pública por período de 15 días hábiles, a relación INICIAL de bens e dereitos afectados pola expropiación derivada do proxecto denominado “PROXECTO BÁSICO E DE EXECUCIÓN DE AMPLIACIÓN DE VIAL. RÚA DA FONTE”, aos efectos da declaración da necesidade de ocupación, que dará inicio ao expediente de expropiación nos termos previstos no artigo 21 da Lei de Expropiación Forzosa. A relación de bens e dereitos afectados é a seguinte: Durante o devandito prazo as persoas interesadas poderán examinar o seu contido, na sede electrónica do Concello de Arteixo e, presencialmente no Edificio de Usos Múltiples, sito na Avenida de Arteixo, 249-3.º, en horario de luns a venres de 9.00 a 14.00 horas, a fin de que poidan alegar e presentar os documentos e xustificacións que estimen pertinentes. Arteixo, 19 de abril de 2022. Asina dixitalmente na data do documento electrónico: Luis Alberto Castro Calvete, CONCELLEIRO DELEGADO DE URBANISMO E PATRIMONIO (por delegación Decreto n.º 416/2020)
25/04/2022 | Administración LocalMunicipal
Boimorto
Aprobación padrón fiscal servizo punto de atención á infancia marzo 2022

Por Decreto de Alcaldía n.º 149/2022 de data 08/04/2022, acordou aprobar o padrón fiscal do mes de marzo de 2022 correspondente ao prezo público pola prestación do servizo do punto de atención á infancia por importe de 1.925,00 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 19 de abril de 2022 A alcaldesa Asdo.- María Jesús Novo Gómez
25/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.63403. Concesión dun caudal de auga á Comunidade de Usuarios de Augas dos Velidos, no concello de Carballo (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de abril de 2022 e como resultado do expediente incoado para o efecto, outorgouse á Comunidade de Usuarios de Augas dos Velidos a oportuna novación de concesión para o aproveitamento de 1314 m 3 anuais de auga que procede dun manancial situado no lugar de Sambade, na parroquia de Lema (San Cristovo), no concello de Carballo (A Coruña), con destino a uso doméstico. Número Expte.: DH. A15.63403. Santiago de Compostela, 18 de abril de 2022. O xefe do Servizo de Tramitación Técnico-Administrativa do Dominio Público Hidráulico Satoko Khouribech Januario
25/04/2022 | Administración LocalMunicipal
Valdoviño
Nomeamento policía local en prácticas

Por Decreto de Alcaldía número 154/2022 de data 19.04.2022, resolveuse nomear a D. Robert Manuel Vicente Sebastian Sampons Dicu, con DNI número ***0146** coma funcionario en prácticas do Concello de Valdoviño, para ocupar unha praza de Policía Local, pertencente ao cadro de persoal de funcionarios de carreira, encadradas na escala de Administración Especial, subescala de servizos especiais, escala básica, categoría policía, grupo “C1”, nivel 20. O que se fai público para xeral coñecemento e aos efectos oportunos. Valdoviño a 20 de abril de 2022 O alcalde Alberto González Fernández
25/04/2022 | Administración LocalMunicipal
Fisterra
Modificacion orzamentaria 2/2022, na modalidade de suplemento de crédito con cargo ao remanente de tesourería para gastos xerais

O pleno da corporación, na sesión ordinaria que celebrou o pasado 7/04/2022, aprobou inicialmente o expediente de modificación orzamentaria 2/2022, na modalidade de Suplemento de crédito financiado con remanente líquido de tesourería, dentro do vixente orzamento municipal para 2022, por un importe de 228.190,95 €. Por medio deste anuncio, exponse ao público na Intervención deste Concello, polo prazo de quince días hábiles, contados a partir do seguinte á publicación deste anuncio no Boletín Oficial da Provincia. Durante este prazo, os interesados poderán examinar o expediente e presentar as reclamacións ou alegacións que consideren pertinentes ante o Pleno da Corporación. De non se presentar reclamacións en prazo, a modificación orzamentaria considerarase definitivamente aprobada, entrando en vigor unha vez publicado o resumo de capítulos resultante. Todo iso, de conformidade co previsto nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Fisterra, 19 de abril de 2022 O Alcalde-Presidente Asdo. José Marcote Suárez
25/04/2022 | Administración LocalMunicipal
Cee
Aprobación da oferta de emprego público 2022 para a estabilización de emprego temporal do Concello de Cee

RESOLUCIÓN ASUNTO: Aprobación de oferta de emprego público 2022 para a estabilización de emprego temporal, que cumpre as previsións do artigo 2 da Lei 20/2021, do 28 de decembro, de medidas urxentes para a redución da temporalidade no emprego público EXPEDIENTE DECRETO: 2022/G003/000426 ANTECEDENTES: Visto o informe do Departamento de Persoal, na que se especifica as prazas existentes para estabilizacón de emprego temporal. Considerando os informes dos Departamentos de Intervención e Secretaría que obran no expediente. Resultando que se efectou previa negociación coa mesa xeral negociadora o día 19 de abril de 2022, resultando positiva sen intervención en contra. Tendo en conta, a seguinte lexislación aplicable: – O artigo 2, Disposición adicional primeira, cuarta, quinta e Sexta e Disposición transitoria primeira da Lei 20/2021, do 28 de decembro, de medidas urxentes para a redución da temporalidade no emprego público. – Os artigos 10, 11, 37, 69 e 70, e a Disposición Adicional Cuarta do texto refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro. – O artigo 128 do texto refundido das disposicións legais vixentes en materia de Réxime Local aprobado por Real Decreto Lexislativo 781/1986, do 18 de abril. – Os artigos 91 e 21.1. g) da Lei 7/1985, do 2 de abril, Reguladora das Bases de Réxime Local. No uso das atribucións que me outorga a lexislación do réxime local, RESOLVO: PRIMEIRO.–Aprobar a oferta de emprego público deste Concello para o ano 2022, para a estabilización de emprego temporal, que contén as seguintes prazas: PERSOAL LABORAL SEGUNDO.–Publicar a oferta de emprego público para a estabilización de emprego temporal do Concello de Cee no taboleiro de anuncios da Corporación, así como na sede electrónica deste Concello https://cee.gal e no Boletín Oficial da Comunidade Autónoma correspondente, en cumprimento do artigo 91 da Lei 7/1985, do 2 de abril, reguladora das bases deréxime local, e do artigo 70.2 do texto refundido da Lei do Estatuto básico do empregado público aprobado polo Real decreto lexislativo 5/2015, do 30 de outubro. TERCEIRO.–A publicación da convocatoria para a cobertura das prazas incluídas na oferta para a estabilización temporal deberá ser antes do 31 de decembro de 2022 e a súa resolución antes do 31 de decembro de 2024. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, a 19 de abril de 2022. Asinado A alcaldesa, Margarita Lamela Louzán A secretaria, Rocío Hermida Cancela
25/04/2022 | Administración LocalMunicipal
Muxía
Anuncio de aprobación do padrón de taxa por ocupación de dominio público con mesas e cadeiras. marzo 2022

Por Decreto de Alcaldía de 20 de Abril de 2022 se aprobou a seguinte resolución: “Visto o padrón fiscal da taxa pola utilización privativa do dominio público con mesas e cadeiras para fins lucrativos. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola utilización ocupación de dominio público con mesas, cadeiras, e outros elementos análagos con finalidade lucrativa que ascende para o período de marzo 2022 a 318,00 euros correspondentes a 7 suxeitos pasivos. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, 20 de Abril de 2022. O Alcalde, Santiago M. Toba Campaña
25/04/2022 | Administración LocalMunicipal
Vedra
Secretaría-Intervención
Padrón fiscal taxa rede sumidoiros exercicio 2022 - formación, aprobación e tramitación

Aprobado inicialmente pola Xunta de Goberno Local o padrón fiscal anual da taxa por rede de sumidoiros correspondente ao exercicio 2022, en virtude do acordo 4º.2 adoptado na sesión celebrada o día 19/04/2022; exponse ao público nas oficinas xerais do Concello durante o prazo dun mes, contado a partir do día seguinte ao da publicación no BOP do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán solicitar, en horario de atención ao público, información sobre as liquidacións recollidas no padrón fiscal e presentar contra os actos que se notifican as reclamacións ou observacións que estimen oportunas. Para estes efectos, e en caso necesario, tamén poderán contactar coa administración tributaria municipal chamando aos teléfonos 981814612 e 881074414, e realizar os trámites pertinentes a través da Sede electrónica do Concello. De conformidade co establecido no artigo 108 da Lei 7/1985, de 2 de abril, reguladora das bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, perante a Alcaldía e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Vedra, 20 de abril de 2022. (documento asinado dixitalmente) O ALCALDE, Carlos Martínez Carrillo.
25/04/2022 | Administración LocalMunicipal
Arteixo
Persoal
Convocatoria dunha praza de técnico de administracioón electrónica

ANUNCIO O Concello de Arteixo, por Resolución da Alcaldía n.º 1320/2022, do 18 de abril de 2022, inicia proceso de selección para cobertura interina polo procedemento de promoción interna a través de concurso de méritos do posto de técnico/a de Administración Electrónica, Escala de Administración Xeral, Subescala Técnica, grupo/subgrupo A2, adscrito ao Departamento de Secretaría Xeral. As bases están a disposición dos/as interesados/as no taboleiro de anuncios da Casa Consistorial e, complementariamente, na web municipal. As instancias solicitando tomar parte no proceso selectivo empezarán a contar no prazo de 5 días hábiles, contados dende o día seguinte ao da publicación do anuncio de convocatoria no BOP da Coruña. Arteixo, 19 de abril de 2022. Asinado: Carlos Calvelo Martínez (alcalde-presidente)
25/04/2022 | Administración LocalMunicipal
Mugardos
Anuncio da resolución das solicitudes de exencións nas taxas de auga, lixo, sumidoiros e EDAR 2022 para os efectos de notificación colectiva

A resolución da Alcaldía 355 do 20/04/2022 aprobou a lista definitiva das concesións, denegacións e desestimentos das solicitudes de exención nas taxas de auga, lixo, sumidoiros e EDAR 2022, que estará a disposición das persoas interesadas no taboleiro de edictos do Concello de Mugardos e na sede electrónica a partir do día seguinte da publicación do presente anuncio no BOP. Contra o dito acordo, que pon fin á vía administrativa, poderá vde. interpoñer potestativamente o recurso de reposición ante o mesmo órgano que o ditou no prazo dun mes, contado a partir do día seguinte ao da presente notificación (publicación no BOP), segundo establecen os artigos 123.1 e 124 da Lei 39/2015, do 1 de outubro, do procedemento administrativo común das Administracións Públicas. Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses contados dende o día seguinte ó de aquel en que se produza o acto presunto. Non obstante, poderá impugnar directamente o acto que se lle notifica ante o orde xurisdiccional contencioso-administrativo (artigo 123.1 da Lei 39/2015, do 1 de outubro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado de Contencioso Administrativo de Ferrol. Así mesmo, poderá vde. utilizar calquera outro recurso que estime pertinente. Asinado polo concelleiro Delegado de Facenda, Persoal e Participación cidadá, Jose Miguel Mahía Prados (Delegación da Alcaldía: R. A. 536 de 24/05/2021) o 20/04/2022 tal e como se indica no panel de sinaturas.
25/04/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 18 de abril de 2022 do Servizo Provincial da AXI da Coruña pola que se acorda realizar o pagamento de xuros de demora por expropiación para a obra AC/17/105.06, no concello de Dodro

Resolución do 18 de abril de 2022 do Servizo Provincial da Axencia Galega de Infraestruturas da Coruña pola que se acorda realizar o pagamento de XUROS por expropiación para a obra “Proxecto de construción dun itinerario peonil na AC-305 Treito: Tallos-Muro Novo. P. q.2+730-3+690” (clave AC/17/105.06), no concello de Dodro. En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XUROS dos bens e dereitos afectados pola obra “Proxecto de construción dun itinerario peonil na AC-305 Treito: Tallos-Muro Novo. P. q.2+730-3+690” (clave AC/17/105.06), no concello de Dodro, que figuran expostos no taboleiro de anuncios do Concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 18 de abril de 2022. O xefe do Servizo Wilson Daniel Meissner Mariyanova
25/04/2022 | Administración LocalMunicipal
Porto do Son
Aprobación padrón fiscal abril 2022 CDPM

A Cesar Rafael Saad Gonzalez Riancho ditou resolución o 20.04.2022, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de abril de 2022, resolvendo: Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de abril de 2022, que comeza co abonado con código número 2 e termina co abonado con código número 2.410, totalizando 409 abonos por importe de 13.016,50 €. Segundo.- Aprobar os recibos do mes de abril de 2022 en concepto de matrícula, totalizando 3 altas, por importe de 89,70 €; xa incluídos no importe anterior. Terceiro.- Aprobar os gastos de xestión (comisións) do Padrón de abril de 2022, totalizando un total de 409 abonos, por importe de 19,80 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais. Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 20 de abril de 2022 A Concelleira Delegada Mª José Maneiro Quintáns
25/04/2022 | Administración LocalMunicipal
Boimorto
Aprobación padrón fiscal do prezo público da residencia e centro de día municipal de Boimorto mes abril 2022

Por Decreto de Alcaldía n.º 162/2022 de data 13/04/2022, acordou aprobar o padrón fiscal do mes de abril 2022 correspondentes ao prezo público pola prestación de servizos na residencia e centro de día polos seguintes importes: 37 Usuarios da Residencia para persoa maiores: Padrón: 51.824,71 €uros.7 Usuarios do Centro de día: Padrón: 4.012,26 €uros. Servizo de comidas externas (187 menús) mes marzo 2022: Padrón: 1.068,50 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 19 de abril de 2022 A alcaldesa Asdo.- María Jesús Novo Gómez
25/04/2022 | Administración LocalMunicipal
Fisterra
Modificación orzamentaria 3/2022, na modalidade de suplemento de crédito con cargo ao remanente de tesourería para gastos xerais

ANUNCIO O Pleno da corporación, na sesión ordinaria que celebrou o pasado 7/04/2022, aprobou inicialmente o expediente de modificación orzamentaria 3/2022, na modalidade de suplemento de crédito financiado con remanente líquido de tesourería, dentro do vixente orzamento municipal para 2022, por un importe de 187.774,80 €. Por medio deste anuncio, exponse ao público na Intervención deste Concello, polo prazo de quince días hábiles, contados a partir do seguinte á publicación deste anuncio no Boletín Oficial da Provincia. Durante este prazo, os interesados poderán examinar o expediente e presentar as reclamacións ou alegacións que consideren pertinentes ante o Pleno da Corporación. De non se presentar reclamacións en prazo, a modificación orzamentaria considerarase definitivamente aprobada, entrando en vigor unha vez publicado o resumo de capítulos resultante. Todo iso, de conformidade co previsto nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Fisterra, 19 de abril de 2022. O alcalde-presidente Asdo.: José Marcote Suárez
25/04/2022 | Administración LocalMunicipal
Arteixo
Persoal
Convocatoria dunha praza de técnico/a de administración xeral adscrito ao Departamento de Contratación

ANUNCIO O Concello de Arteixo, por Resolución da Alcaldía n.º 1319/2022, do 18 de abril de 2022, inicia proceso de selección para cobertura interina polo procedemento de promoción interna horizontal a través de concurso de méritos do posto de técnico/a de Administración Xeral, grupo/subgrupo A1, perfil xurídico, adscrito ao Departamento de Contratación. As bases están a disposición dos/as interesados/as no taboleiro de anuncios da Casa Consistorial e, complementariamente, na web municipal. As instancias solicitando tomar parte no proceso selectivo empezarán a contar no prazo de 5 días hábiles, contados dende o día seguinte ao da publicación do anuncio de convocatoria no BOP da Coruña. Arteixo, 19 de abril de 2022. Asinado: Carlos Calvelo Martínez (alcalde-presidente)
25/04/2022 | Administración LocalMunicipal
Vilarmaior
Secretaría - Intervención
Información pública padróns fiscais taxa saf marzo 2022

Mediante Decretos da Alcaldía de data do 20 de abril de 2022 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de marzo de 2022, por importe de 2.019,50 euros e 1.611,08 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 20 de abril de 2022. O ALCALDE, Carlos Vázquez Quintián
25/04/2022 | Administración LocalMunicipal
Miño
Resolución da Alcaldía de delegación de funcións da Alcaldía na primeira tenente de alcalde

DECRETO DE DELEGACIÓN DE FUNCIÓNS DA ALCALDÍA Por mor da miña ausencia, de cara ao interese público, cómpre a substitución da miña persoa como alcalde en todas as funcións propias do cargo público que posúo no Concello de Miño dende o día de mañá. Logo de ver o disposto no artigo 47.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF), que establece que nos casos de ausencia as funcións do alcalde poderán ser asumidas pola tenente de alcalde ou quen corresponda sempre que conste expresa delegación nos termos do artigo 44.1 e 44.2 do ROF. Logo de ver o disposto no artigo 47.1 do ROF, que establece que corresponde aos tenentes de alcalde, en canto tales, substituír o alcalde e por orde do seu nomeamento, na totalidade das súas funcións nos casos de ausencia que imposibilite a esta para o exercicio das súas atribucións. Por iso de conformidade co disposto nos artigos anteriores e no artigo 23.3 da Lei 7/1985, do 2 de abril, reguladora das bases de réxime local e en uso das miñas atribucións, resolvo: Primeiro. –Delegar na primeira tenente de alcalde do Concello de Miño, dona Marlenny Utanda Serras, o exercicio de todas as funcións propias da Alcaldía nos termos do artigo 23.3 da Lei 7/1985, do 2 de abril, reguladora das bases do réxime local, dende o día 20.04.2022 ata o 27.04.2022, ambos dos dous incluídos, conforme posibilita o artigo 47 do ROF. Segundo. –O órgano delegado ha de informar a esta Alcaldía a posteriori e, en todo caso, cando se o requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé no artigo 115 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Terceiro. –A delegación conferida neste decreto requirirá para a súa eficacia da aceptación do órgano delegado, enténdese esta outorgada tacitamente se non se formula ante esta Alcaldía expresa manifestación da non aceptación da delegación no termo de tres días hábiles, contados dende o seguinte a aquel no que se lle notifique este resolución. Cuarto. –Esta resolución será publicada no Boletín Oficial da Provincia da Coruña e darase conta do seu contido ao Pleno da Corporación na primeira sesión que este realice. Quinto. –No non previsto expresamente nesta resolución aplicaranse directamente as previsións da Lei 7/1985, do 2 de abril, reguladora das bases de réxime local, e do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, en canto ás regras que para a delegación se establecen nas ditas normas. Miño, 19 de abril de 2022. O alcalde Dou fe. O secretario acctal. municipal Manuel Vázquez Faraldo Ignacio Edreira Moreira
25/04/2022 | Administración LocalMunicipal
Arteixo
Servicios Técnicos Área de Obras
Relación inicial de bens e dereitos afectados pola expropiacion para a posta en valor do Castro de Pastoriza do Concello de Arteixo

ANUNCIO Consonte ao disposto na Resolución da Alcaldía número 1321/2022, ditada o día 18 de abril de 2022, sométese a información pública por período de 15 días hábiles, a relación INICIAL de bens e dereitos afectados pola expropiación derivada do expediente denominado EXPEDIENTE DE EXPROPIACIÓN PARA A OBTENCIÓN DAS PARCELAS AFECTADAS POLA POSTA EN VALOR DO CASTRO DE PASTORIZA DO CONCELLO DE ARTEIXO aos efectos da declaración da necesidade de ocupación, que dará inicio ao expediente de expropiación nos termos previstos no artigo 21 da Lei de Expropiación Forzosa. A relación de bens e dereitos afectados é a seguinte: Durante o devandito prazo as persoas interesadas poderán examinar o seu contido, na sede electrónica do Concello de Arteixo e, presencialmente no Edificio de Usos Múltiples, sito na Avenida de Arteixo, 249-3.º, en horario de luns a venres de 9:00 a 14.00 horas, a fin de que poidan alegar e presentar os documentos e xustificacións que estimen pertinentes. Arteixo, 19 de abril de 2022. Asina dixitalmente na data do documento electrónico: Luis Alberto Castro Calvete, CONCELLEIRO DELEGADO DE URBANISMO E PATRIMONIO (por delegación Decreto n.º 416/2020)
25/04/2022 | Administración LocalMunicipal
Valdoviño
Aprobación inicial do padrón fiscal por recollida de lixo, anualidade 2022 anuncio información pública exposición pública do padrón fiscal de lixo, anualidade 2022

Por Resolución de Alcaldía Presidencia núm.157/2022 datada o 20 de abril do 2022, foi aprobado inicialmente o Padrón fiscal de recollida de lixo con referencia ao 1 de xaneiro do 2022 que consta de CINCO MIL CATRO CENTOS NOVENTA E OITO contribuíntes (5.498 contribuíntes), cuxo importe total ascende a CATRO CENTOS SETENTA E CATRO MIL SESENTA E CATRO EUROS CON VINTE E NOVE EUROS (474.064,29 €). O Padrón fiscal de recollida de lixo do ano 2022 sométese a exposición pública polo prazo de un mes a efectos de notificación colectiva e reclamacións, conforme o disposto no artigo 102.3 da Lei 58/2003, do 17 de decembro, Xeral Tributaria. Transcorrido dito prazo e unha vez resoltas as reclamacións presentadas, se as houbera, procederase á aprobación definitiva e publicación do Padrón fiscal de recollida de lixo do ano 2022, abrirase o oportuno período de cobranza, en aplicación do Real Decreto 939/2005, do 29 de xullo, polo que se aproba o Regulamento Xeral de Recadación. En Valdoviño, 20 de abril do 2022. O Alcalde, Alberto González Fernández.
25/04/2022 | Administración LocalMunicipal
Vedra
Secretaría-Intervención
Padrón fiscal taxa recollida lixo exercicio 2022 - formación, aprobación e tramitación

Aprobado inicialmente pola Xunta de Goberno Local o padrón fiscal anual da taxa por actividades e servizos relacionados coa hixiene pública correspondente ao exercicio 2022, en virtude do acordo 4º.1 adoptado na sesión celebrada o día 19/04/2022; exponse ao público nas oficinas xerais do Concello durante o prazo dun mes, contado a partir do día seguinte ao da publicación no BOP do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán solicitar, en horario de atención ao público, información sobre as liquidacións recollidas no padrón fiscal e presentar contra os actos que se notifican as reclamacións ou observacións que estimen oportunas. Para estes efectos, e en caso necesario, tamén poderán contactar coa administración tributaria municipal chamando aos teléfonos 981814612 e 881074414, e realizar os trámites pertinentes a través da Sede electrónica do Concello. De conformidade co establecido no artigo 108 da Lei 7/1985, de 2 de abril, reguladora das bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, perante a Alcaldía e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Vedra, 20 de abril de 2022. (documento asinado dixitalmente) O ALCALDE, Carlos Martínez Carrillo.
12/04/2022 | Administración LocalMunicipal
Aranga
Secretaría - Intervención
Liquidación SAF febreiro 2022

Por Resolución da alcaldía do 07.04.2022, aprobouse o padrón de contribuíntes e liquidación do servizo de axuda no fogar correspondente ao mes de febreiro de 2022, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga, 07 de abril de 2022 O alcalde Alberto Platas Álvarez
12/04/2022 | Administración LocalMunicipal
Paderne
Delegación funcións da Alcaldía

Pola presente faise público a Resolución da Alcaldía do Concello de Paderne de delegación de funcións no Tenente de Alcalde primeiro, por Decreto nº132/2022 de 07/04/2022. Visto os seguintes ANTECEDENTES: Tendo previsto a miña ausencia do término municipal os días do 11 ao 24 de ABRIL de 2022 ambos incluídos. Polo que de conformidade co establecido no artigo 47 do Real Decreto 2568 / 1986 de 28 de Novembro polo que se aproba o Regulamento de Organización, Funcionamento e Réxime Xurídico das Entidades Locais, corresponde aos Tenentes de Alcalde, substituir na totalidade das súas función ao Alcalde por orde do seu nomeamento.1.- Ordear a substitución do Alcalde polo concelleiro D. RAFAEL CASTRO DEIVE coas funcións propias e desempeño de atribucións do cargo de Alcalde durante os do 11 ao 24 de ABRIL de 2022 ambos incluídos.2.‐ Publicar este anuncio no Boletín Oficial da Provincia.3.‐ Dar conta ao Pleno na vindeira sesión que se celebre. En Paderne a 7 de abril de 2022 O Alcalde/Presidente Castro Javier Raul Espinazo Guirval
12/04/2022 | Administración LocalMunicipal
Brión
Anuncio de aprobación do padrón da taxa pola utilización dos servizos da escola infantil municipal de abril de 2022

Mediante resolución de alcaldía de data de 07.04.2022 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 13 de abril de 2022 ao 13 de xuño de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 7 de abril de 2022 O alcalde Pablo Lago Sanmartín
12/04/2022 | Administración LocalMunicipal
Moeche
Modificación da relación de postos de traballo do Concello de Moeche, ano 2022

MODIFICACIÓN DA RELACIÓN DE POSTOS DE TRABALLO DO CONCELLO DE MOECHE, ANO 2022 O Pleno da Corporación, en sesión de de data 6 de abril de 2022, acordar a modificación da relación de postos de traballo deste Concello para o exercicio 2022, e de conformidade co artigo 126 do Texto Refundido das Disposicións vixentes en materia de Réxime Local aprobado polo Real Decreto Lexislativo 781/1986, do 18 de abril, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as reclamacións que se estimen pertinentes. Así mesmo, estará a disposición dos interesados na sede electrónica deste Concello https://moeche.sedelectronica. gal/ No caso de que non se presentasen reclamacións durante este período, entenderase elevado a definitivo o acordo de aprobación inicial e a modificación considerarase aprobada. Moeche, a 7 de abril de 2022. A Alcaldesa Asdo.: Beatriz Bascoy Maceiras